2000/69/EY: Komission päätös, tehty 22 päivänä joulukuuta 1999, nautakarjojen virallisesti luomistaudista vapaan ja virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehtyjen päätösten 1999/466/EY ja 1999/467/EY muuttamisesta (tiedoksiannettu numerolla K(1999) 5007) (ETA:n kannalta merkityksellinen teksti)



Virallinen lehti nro L 023 , 28/01/2000 s. 0076 - 0077



KOMISSION PÄÄTÖS, tehty 22 päivänä joulukuuta 1999, nautakarjojen virallisesti luomistaudista vapaan ja virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehtyjen päätösten 1999/466/EY ja 1999/467/EY muuttamisesta (tiedoksiannettu numerolla K(1999) 5007) (ETA:n kannalta merkityksellinen teksti) (2000/69/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna neuvoston direktiivillä 98/99/EY(2), ja erityisesti sen liitteessä A olevan I luvun 4 kohdan ja II luvun 7 kohdan, sekä katsoo seuraavaa: 1) Nautakarjojen virallisesti luomistaudista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/175/EY kumoamisesta 15 päivänä heinäkuuta 1999 tehdyssä komission päätöksessä 1999/466/EY(3) annettiin tällainen asema tietyille jäsenvaltioille ja jäsenvaltioiden alueille 31 päivään joulukuuta 1999 saakka. 2) Nautakarjojen virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/76/EY kumoamisesta 15 päivänä heinäkuuta 1999 tehdyssä komission päätöksessä 1999/467/EY(4) annettiin tällainen asema tietyille jäsenvaltioille ja jäsenvaltioiden alueille 31 päivään joulukuuta 1999 saakka. 3) Direktiivin 64/432/ETY liitteessä A olevan I luvun 4 kohdan b alakohdan ja II luvun 7 kohdan b alakohdan mukaisesti nautaeläinten luomistaudista ja tuberkuloosista virallisesti vapaan aseman myöntämisen edellytyksenä on, että on olemassa neuvoston asetuksen (EY) N:o 820/97(5) mukainen tunnistusjärjestelmä, jonka avulla on mahdollista selvittää kunkin nautaeläimen alkuperä- ja kauttakulkukarja. 4) Nautaeläinten tuberkuloosista ja luomistaudista virallisesti vapaa asema rajattiin väliaikaisesti edellä mainituissa päätöksissä, koska eri säädöksissä ilmeni epäjohdonmukaisuuksia päivämäärissä, ja erityisesti siksi, että joidenkin tunnistusjärjestelmän osien oli edellä mainitun asetuksen mukaisesti määrä olla toimintakelpoisia 31 päivään joulukuuta 1999 mennessä. 5) Komissio on ottanut huomioon, että tietokonepohjaisen nautaeläinten tunnistusta ja rekisteröintiä koskevan tietokannan luominen on olennainen osa neuvoston asetuksessa (EY) N:o 820/97 säädettyä järjestelmää, ja on todennut nautaeläimiä koskevan tietokannan toimintakelpoisuuden Itävallan osalta päätöksellä 1999/571/EY(6), Tanskan osalta päätöksellä 1999/376/EY(7), Suomen osalta päätöksellä 1999/317/EY(8), Luxemburgin osalta päätöksellä 1999/375/EY(9), Alankomaiden osalta päätöksellä 1999/546/EY(10) ja Ruotsin osalta päätöksellä 1999/693/EY(11). 6) Saksan osalta komissio on saanut riittävät tiedot tietokannan toimintakelpoisuuden toteamiseksi, mutta arviointia saatetaan tarkistaa tulevan paikalla tapahtuvan tarkastuskäynnin perusteella. 7) Italian ja Yhdistyneen kuningaskunnan osalta tarvitaan kuuden kuukauden lisäaika edellä mainitun tietokannan loppuun saattamiseen, ja sen vuoksi Bolzanon ja Trenton alueiden nautakarjoille olisi myönnettävä virallisesti nautaeläinten tuberkuloosista vapaa asema ja Bolzanon ja Ison-Britannian alueiden nautakarjoille virallisesti nautaeläinten luomistaudista vapaa asema 30 päivään kesäkuuta 2000 saakka, jollei asian uudelleentarkastelusta ennen mainittua päivämäärää muuta johdu. 8) Sen vuoksi on tarpeen mukauttaa päätös 1999/466/EY ja päätös 1999/467/EY 1 päivästä tammikuuta 2000 voimassa olevaan lailliseen tilanteeseen. 9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Muutetaan päätös 1999/466/EY seuraavasti: a) Poistetaan liitteen I otsikosta ilmaisu "31 päivään joulukuuta 1999 saakka". b) Korvataan liitteen II otsikossa ilmaisu "31 päivään joulukuuta 1999 saakka" ilmaisulla "30 päivään kesäkuuta 2000 saakka". 2. Muutetaan päätös 1999/467/EY seuraavasti: a) Poistetaan liitteen I otsikosta ilmaisu "31 päivään joulukuuta 1999 saakka". b) Korvataan liitteen II otsikossa ilmaisu "31 päivään joulukuuta 1999 saakka" ilmaisulla "30 päivään kesäkuuta 2000 saakka". 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1999. Komission puolesta David BYRNE Komission jäsen (1) EYVL 121, 29.7.1964, s. 1977/64. (2) EYVL L 358, 31.12.1998, s. 107. (3) EYVL L 181, 16.7.1999, s. 34. (4) EYVL L 181, 16.7.1999, s. 36. (5) EYVL L 173, 7.5.1997, s. 1. (6) EYVL L 217, 17.8.1999, s. 62. (7) EYVL L 144, 9.6.1999, s. 35. (8) EYVL L 122, 12.5.1999, s. 40. (9) EYVL L 144, 9.6.1999, s. 34. (10) EYVL L 209, 7.8.1999, s. 32. (11) EYVL L 273, 23.10.1999, s. 14.